**Magyar nyelv és irodalom**

**Olvasd el a szöveget, majd válaszolj a kérdésekre!**

Mátyás napja

Ez a kis tréfás eset is a nagy király körül termett, hát megérdemli, hogy ideplántáljuk ebbe a könyvbe. Bizony, az ideig nem volt még olyan fejedelme a magyaroknak, akit a nép úgy szeretett volna, mint Mátyás királyt. Mert Mátyást a nép úgy szerette, mint galamb a tiszta búzát. Ez az édes szeretet irányozta annak a derék budai vargának a lépéseit is, aki egy reggel elindult a királyi palotába, s egyenesen fel akart menni a királyhoz.

- Mit akarnál, jóember a királytól? – kérdi a katona, aki őrt állott a kapuban.

- Mátyás napja vagyon, vitéz uram – azt mondja a varga -, csak azért jöttem, hogy megköszöntsem őfelségét, mint atyámfiát, mivelhogy magamat is Király Mátyásnak hívnak. Elnevette magát a katona:

- Vagyon ám valamennyi különbség Király Mátyás meg Mátyás király közt, éppen annyi, amennyi egy varga meg egy király közt vagyon.

Vissza kellett ballagni a palota kapujából a vargának, de mikor Mátyás királynak fülébe jutott a dolog, mindjárt rendeltetett Király Mátyásnál egy pár sárga csizmát.

**1. Mi volt a teljes neve a vargának? Írd le!**

 …………………………………………………………………………………………..

**2. Honnan való volt a varga? Karikázd be a helyes válasz betűjelét!**

 a) pesti

 b) budai

 c) nem derült ki a meséből

 d) óbudai

**3. Milyen tulajdonságát ismertük meg a vargának a meséből? Karikázd be a helyes válasz betűjelét!**

 a) igazságos

 b) jókedvű

 c) derék

 d) kedves

**4. Miért kereste fel a varga Mátyás királyt? Karikázd be a helyes válasz betűjelét!**

 a) Mert szerette volna már látni egyszer.

 b) Mert születésnapja volt a királynak.

 c) Mert névnapja volt a királynak is.

 d) Mert pénzt szeretett volna kérni a királytól.

**5. Igazak vagy hamisak az állítások? A karikázd be!**

 a) A vargát azért nem engedték be Mátyás királyhoz, mert sok dolga volt a királynak.

 I – H

 b) A vargához a király személyesen ment el és rendelt egy csizmát a mese végén. I – H

 c) Király Mátyás volt az uralkodó. I – H

**6. Mit jelent az a kifejezés, hogy „fülébe jutott a dolog”? Karikázd be a helyes válasz betűjelét!**

 a) a fülébe súgták

 b) tudomást szerzett róla

 c) elmagyarázták neki

 d) beledugtak valamit a fülébe

**7. Szerinted mitől volt tréfás a történet? Karikázd be a megfelelő válasz betűjelét!**

 a) Az őr jót mulatott.

 b) A varga tréfás ember hírében állt.

 c) A varga nevében is szerepelt a király és a Mátyás szó is.

 d) A király rendeltetett egy pár csizmát.

**8. Hogyan hálálta meg Mátyás király a varga névnapi látogatását? Írd le a saját szavaiddal!**

.......................................................................................................................................................

……………...................................................................................................................................

**9.** **Szerző keresi a művét. Írd az alkotást a megfelelő helyre!**

*Az arany ember, Mama, Röhög az egész osztály, Ábel a rengetegben, Szózat,*

*Egy katonaének, A magyar Ugaron*

|  |  |
| --- | --- |
| 1. Vörösmarty Mihály
 |  |
| 1. Ady Endre
 |  |
| 1. Karinthy Frigyes
 |  |
| 1. József Attila
 |  |
| 1. Jókai Mór
 |  |
| 1. Balassi Bálint
 |  |
| 1. Tamási Áron
 |  |

**10. Old meg az alábbi nyelvtani feladatot!**

 *Mátyás igazságos király hírében állt.*

 a) Írd ki a mondat állítmányát:……………………………

 b) Írd ki a mondat melléknevét:…………………………..

 c) Írd ki a mondatból a helyhatározó ragot:…………………………….

 d) Tedd át a mondat igéjét feltételes módba:……………………………